Η κρυοσυντήρηση γεννητικού υλικού: νομοθετικό πλαίσιο και σύγχρονα νομικά και ηθικά ζητήματα
Creators: name: Τσιριγώτη, Καλλιόπη Αργυρώ Αρσενίου
Publisher: name: Aristotle University of Thessaloniki
Year: 2021
Subjects: Κρυοσυντήρηση
Ιατρικώς Υποβοηθούμενη Αναπαραγωγή (ΙΥΑ)
Γεννητικό υλικό
Δότες/δότριες
Cryopreservation
Medically Assisted Reproduction (MAR)
Gametes/embryos
Donors

description: Η παρούσα εργασία διατρέχει όλη τη διαδικασία της κρυοσυντήρησης ανθρώπινου γεννητικού υλικού (γαμετών και γονιμοποιημένου ωαρίου) κατά το ελληνικό δίκαιο. Η κρυοσυντήρηση αποτελεί μια σημαντική και ευρέως χρησιμοποιούμενη μέθοδο στην Ιατρικώς Υποβοηθούμενη Αναπαραγωγή, καθώς βοηθά, μεταξύ άλλων, και στην συντήρηση της γονιμότητας. Η ανάλυση ξεκινά από το δικαίωμα στην αναπαραγωγή και ειδικά στην υποβοηθούμενη αναπαραγωγή κι εν συνεχεία με τους λόγους για τους οποίους τα δικαιούμενα πρόσωπα κρυοσυντηρούν, ήτοι: για ίδια χρήση ενόψει υποβολής τους σε θεραπείες γονιμότητας ή για διάθεση σε τρίτα υπογόνιμα πρόσωπα. Παρουσιάζονται οι βασικές επιμέρους νομοθετικές εγγυήσεις που αφορούν στην κρυοσυντήρηση, μεταξύ άλλων αναλύονται: το ποιά είναι τα δικαιούμενα να κάνουν χρήση της μεθόδου πρόσωπα, οι θετικές και αρνητικές προϋποθέσεις που πρέπει να συντρέχουν ενόψει κρυοσυντήρησης, τα χρονικά όρια κρυοσυντήρησης, η ενημέρωση και απαραίτητη συναίνεση των προσώπων, η προστασία των προσωπικών δεδομένων υγείας αυτών, κ.ά. Παράλληλα εκτίθενται διάφοροι σύγχρονοι προβληματισμοί σχετικά με την κρυοσυντήρηση, είτε νομικής, είτε ιατρικής, είτε ηθικής φύσεως, όπως: ο αναπαραγωγικός τουρισμός, η επιλογή σχετικά με την ανωνυμία δοτών/δοτριών, η διαχείριση πλεονάζοντος γεννητικού υλικού, οι γενετικές παρεμβάσεις στα γεννητικά κύτταρα, αλλά και προβληματισμοί σχετικά με αρρύθμιστα θέματα, όπως η ενδοοικογενειακή διάθεση γαμετών. Τέλος αναπτύσσεται το πλαίσιο αστικής και ποινικής ευθύνης που είναι πιθανό ν’ ανακύψει κατά την κρυοσυντήρηση γεννητικού υλικού.
description: The aim of the present thesis was to go through the whole process of cryopreservation of human gametes and embryos under the national legislation, covering the latest legal regulations. Cryopreservation is an important and widely used technique when it comes to Medically Assisted Reproduction, as it is useful to preserve fertility, too. The analysis starts with a study of the right to reproduction (and especially the right to medically assisted reproduction) and then examines the reasons why this method is used: either ahead of a fertility treatment, or in order to donate the cryopreserved sperm, eggs or embryos to infertile people. The key legal aspects concerning cryopreservation, which are presented, are -among others- the following: the spectrum of people eligible to use the method, the positive and negative conditions that must be met in order for someone to cryopreserve, the time limits regarding this method, the right to be informed and the informed consent needed for the procedure and the protection of one’s personal health data. At the same time, various contemporary issues are examined, whether of a legal, medical or ethical nature, such as: reproductive tourism, donor anonymity, the fate of surplus cryopreserved embryos, genetic interventions in gametes and embryos, etc. Unregulated issues in Greece were also studied, such as the intrafamilial gamete donation. Final point of study in this thesis was the framework of civil and criminal liability that may arise during cryopreservation.